27. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 183 της 16/17 Μαρτ.1972 (ΦΕΚ Α΄ 40) Περί αναγνωρίσεως ονομασιών προελεύσεως οίνων. Έχοντες υπ’ όψει: 1.Τας διατάξεις του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2.Τας διατάξεις του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». 3.Την υπ’ αριθ. 18/1972 γνωμοδότησιν της Κ.Ε.Π.Ο. 4.Την υπ’ αριθ. 138/1972 γνωμοδότησιν του Συμβουλίου της Επικρατείας, προτάσει του επί της Εθνικής Οικονομίας Υπουργού, απεφασίσαμεν και διατάσσομεν: Άρθρ.1.-Η ονομασία προελεύσεως «ΖΙΤΣΑ», αναγνωρίζεται ως απλή δια τους λευκούς ξηρούς και φυσικώς αφρώδεις ξηρούς και ημιγλυκείς οίνους τους παρασκευαζομένους αποκλειστικώς εκ σταφυλών της ποικιλίας «ΝΤΕΜΙΝΑ» προερχομένων εξ αμπελώνων των Κοινοτήτων Ζίτσης, Πρωτόπαπα, Λιγοψάς, Κληματιάς, Καδίτσης και Γαυρισίων του Νομού Ιωαννίνων. (Μετά τη σελ. 616,12(γ)  Σελ. 616,121 Τεύχος 1454 Σελ. 79 Προστασία Οίνου 16.Θ.γ.27 Άρθρ.2.-Η ονομασία προέλευσης «ΑΜΥΝΤΑΙΟ» αναγνωρίζεται ως απλή για τον ερυθρό ξηρό, το ροζέ ξηρό (μη αφρώδη) και τους ροζέ ξηρούς και ημίγλυκους φυσικά αφρώδεις οίνους που παρασκευάζονται αποκλειστικά από σταφύλια της ποικιλίας «Ξυνόμαυρο», τα οποία προέρχονται από αμπελώνες του Δήμου Αμυνταίου και των Κοινοτήτων Αγίου Παντελεήμονα, Βεγόρας, Λακκιάς, Κλειδίου, Αντίγονου, Μανιακίου, Ξυνού Νερού, Φανού, Πεδινού, Αετού, Ροδώνα, Αγραπιδιών, Αναργύρων και Βαρυκού του Νομού Φλώρινας αποκλειομένων των βαλτωδών εκτάσεων». Το άρθρ. 2 αντικαταστάθηκε ως άνω από το άρθρο μόνο Π.Δ. 20/21-31 Ιαν. 1995 (ΦΕΚ Α΄ 16).

[Source: greek_legal_code_raptarchis | Tokens: 1508]